laion/Wikipedia-Exotic huggingface dataset:
רצח עלי אל-חטיב ומרים סלמן ראשיד

רצח עלי אל-חטיב ומרים סלמן ראשיד התרחש ב-7 בנובמבר 1990, ובו נרצחו ביריות שניים מתושבי הכפר לובאן א-שרקיה שבמחוז שכם. ב-7 בנובמבר 1990, בשעה שש בבוקר, נכנס לכפר לובאן א-שרקיה רכב מסוג פיג'ו 404 עם לוחיות רישוי ישראלית, ומתוכו נורו יריות מרובה M-16. תחילה נורה למוות עלי אל-חטיב, בן 65, שרכב על חמורו בדרכו למסיק זיתים. מיד אחריו נורתה למוות מרים סלמן ראשיד, בת 60, שעמדה בפתח ביתה. הרכב עזב את הכפר בנסיעה מהירה לכיוון ההתנחלות עלי. המשטרה חשדה שהרצח בוצע כמעשה נקם על רציחתו של מאיר כהנא יום לפני כן, ועצרה את פעיל "כך", תושב ההתנחלות כפר תפוח, בן-ציון גופשטיין, כחשוד ברצח. נחקרו במשטרה גם אמו ורעייתו וכן תלמיד בישיבת הרעיון היהודי, ונלקחו לבדיקה כל כלי הנשק שבכפר תפוח. ב-12 בנובמבר 1990 נעצר פעיל "כך" נוסף, דוד אקסלרוד, בחשד שסייע לרצח והעלים ראיות. גופשטיין ואקסלרוד נחקרו על ידי השב"כ והיחידה הארצית לחקירת פשיעה חמורה של משטרת ישראל וניצלו את זכות השתיקה, וב-18 בנובמבר 1990 שוחררו בשל חוסר ראיות מספיקות. בנימין זאב כהנא, בנו של מאיר כהנא, נחקר פעמים אחדות בעניין זה. הרצח מעולם לא פוענח. אכיפת החוק על אזרחים ישראלים בשטחים, באתר "בצלם", מרץ 1994, הפרק "מוחמד אל-ח׳טיב ומריאם סוליימאן בשיר חסן", עמ' 68 איתן לוין, המשטרה תבקש להאריך מעצר החשודים ברצח זוג הקשישים הערבים, מעריב, 14 בנובמבר 1990 מיכל קדם, מאיר תורג'מן, אשת גופשטיין מ"כך" שוב נחקרה; סירבה לשתף פעולה, חדשות, 12 בנובמבר 1990 יוסי לוי ואיתן לוין, הרצח הכפול: קושי בזהוי הנשק, מעריב, 16 בנובמבר 1990 איתן לוין, החשוד ברצח 2 הערבים: אישתי תעיד שהייתי בבית, מעריב, 15 בנובמבר 1990 מאיר תורג'מן, דורון מאירי, עתי"ם, שוחררו 2 פעילי ׳יכך" החשודים ברצח הערבים בלובן א־שרקייה, חדשות, 19 בנובמבר 1990; רונאל פישר, תפוח צהוב, חדשות, 23 בנובמבר 1990 בתיה פלדמן, בנו של כהנא שוב נחקר בחשד לרצח 2 ערבים, חדשות, 5 בספטמבר 1991
דייוויד טווה

דייוויד טקלו טווה (באנגלית: David Teklo Tweh; נולד ב-25 בדצמבר 1998 במונרוביה שבליבריה) הוא כדורגלן ליברי המשחק בעמדת הקשר בהפועל כפר סבא. טווה החל את הקריירה המקצוענית שלו במספר מועדונים מליגת העל הליברית. ב-25 במרץ 2019 חתם טווה באנרגטיק מינסק מליגת העל הבלארוסית, במדיה ערך 43 הופעות ליגה והבקיע שבעה שערים. ב-10 ביולי 2020 חתם בדינמו ברסט, גם היא מליגת העל הבלארוסית, במדיה שיחק במשך חצי עונה והבקיע שער אחד ב-12 הופעות ליגה. ב-1 בינואר 2021 חתם טווה ברוך ברסט מליגת העל הבלארוסית. ב-9 בינואר 2022 חתם בהפועל נוף הגליל. בינואר 2024 חתם בהפועל כפר סבא. ב-15 בנובמבר 2016 ערך טווה את הופעת הבכורה שלו בנבחרת ליבריה, בהפסד 0–1 לנבחרת קניה במשחק ידידות. דייוויד טווה, באתר Transfermarkt דייוויד טווה, באתר Soccerway דייוויד טווה, באתר National Football Teams דייוויד טווה, באתר FootballDatabase.eu רענן ברנובסקי‏, דייויד טווה חתם בנוף הגליל: "מבין שהמצב של הקבוצה לא טוב", באתר וואלה, 9 בינואר 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייוויד טווה".
AccessiBe

אקססיבי (באנגלית: AccessiBe) היא חברת תוכנה ישראלית-אמריקאית, המפתחת תוכנה להנגשת אתרי אינטרנט באמצעות בינה מלאכותית. החברה מעסיקה כ-100 עובדים ומספקת שירותים ללקוחות ברחבי העולם. משרדיה הראשיים נמצאים בתל אביב, ישראל. אקססיבי הוקמה בשנת 2018, על ידי דקל סקופ, גל ויזל ושיר אקרלינג, במטרה לפתח תוכנה להנגשת אתרי אינטרנט לאנשים עם מוגבלויות באמצעות בינה מלאכותית. בחודש מאי 2020, גייסה החברה כ-12 מיליון דולר בסבב גיוס סדרה A. בחודש פברואר 2021, סגרה את סבב הגיוס שלה עם סכום של כ-28 מיליון דולר. בחודש יולי 2021, רכשה את חברת Routier וגייסה לשורותיה את מייסדי החברה גל ברקת וניב פנסו לתפקידי הנהלה. בחודש אוגוסט 2021, שחררה החברה את accessFlow, פלטפורמה לבדיקות נגישות ואת accessCampus המשמש כמרכז למידה למפתחים, מעצבים ומנהלי מוצר. בחודש ספטמבר 2021, פתחה החברה את משרדיה במנהטן, במטרה להכפיל את כמות העובדים. נגישות ישראל נגישות השירות הנגשה קוגניטיבית מדיה וקבצים בנושא AccessiBe בוויקישיתוף אתר האינטרנט הרשמי של AccessiBe AccessiBe, ברשת החברתית LinkedIn פרופיל החברה באתר Stratup Nation Central סטארטאפ ישראלי בתחום הנגישות האינטרנטית, באתר PCMag חברת הסטארט אפ הישראלית שעוסקת בהנגשת אתרים לאנשים עם מוגבלויות, באתר ישראל היום Itai Elizur In Technology Trends 3, How to Make Your Website ADA Compliant and Avoid Accessibility Lawsuits, Small Business Trends, ‏2019-08-20 (באנגלית אמריקאית) How eCommerce Store Owners Can Help Persons with Disabilities During the COVID-19 Crisis, Business 2 Community מאיר אורבך, חברת אקססיבי גייסה 12 מיליון דולר לנגישות של אתרי אינטרנט, באתר כלכליסט, 13 במאי 2020 אקססיבי הישראלית מגייסת כסף, כי אתרים לא מונגשים מפסידים כניסות וחשופים לתביעות | גיקטיים, באתר גיקטיים | חדשות, עדכונים וכתבות על טכנולוגיה, אינטרנט וסטארטאפים., ‏2020-05-13 FinSMEs, accessiBe Raises $12M in Funding, FinSMEs, ‏2020-05-13 (באנגלית אמריקאית) "AI web accessibility co accessiBe raises $12m". Globes (באנגלית). 2020-05-13. נבדק ב-2021-12-27. accessiBe Secures $28 Million in Series A Funding Following a Successful 2020, VentureBeat, ‏2021-02-10 (באנגלית אמריקאית) Israeli AI Web Accessibility Startup AccessiBe Closes $28M Series A Round, NoCamels, ‏2021-02-14 (באנגלית אמריקאית) accessiBe Completes Acqui-Hire of service company Routier executives to scale up its innovative professional services, finance.yahoo.com (באנגלית אמריקאית) accessiBe, accessiBe Releases New Accessibility Testing and Remediation Platform, Alongside a Learning Hub For Developers, Designers, and Product Managers, www.prnewswire.com (באנגלית) accessiBe, accessiBe Opens New Offices in New York, Aims to Double to 200 Employees and Hire People with Disabilities For Customer-Facing Positions, www.prnewswire.com (באנגלית) חברת הסטארט אפ הישראלית accessiBe מתרחבת והגיעה לניו יורק, באתר www.israelhayom.co.il ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "AccessiBe".
STS-119

STS-119 הייתה משימה בתוכנית מעבורות החלל של נאס"א לתחנת החלל הבינלאומית. המשימה, שידעה דחיות רבות, המריאה בערב 15 במרץ 2009 (בשעת שיגור המשימה בישראל חל כבר 16 במרץ). לפני השיגור נצפה עטלף שנצמד למכל הדלק החיצוני אך השיגור לא הושפע מכך ומניחים שהעטלף נהרג בזמן השיגור. המשימה בוצעה על ידי מעבורת החלל דיסקברי. לאחר שהות בת כשבועיים בחלל המעבורת נחתה בשלום ב־28 במרץ 2009. במהלך המשימה הצוות חווה מספר קשיים שמנעו השלמת כל יעדי המשימה. מפקד המשימה: ארצות הברית לי ארשמבו (2) טייס: ארצות הברית דומיניק אנטונלי (Dominic A. Antonelli) (1) מומחה משימה: ארצות הברית ג'וזף אקבה (1) מומחה משימה: ארצות הברית סטיבן סוונסון (Steven Swanson) (2) מומחה משימה: ארצות הברית ריצ'רד ארנולד (Richard R. Arnold) (1) מומחה משימה: ארצות הברית ג'ון פיליפס (John L. Phillips) (3) מהנדס טיסה:יפן קואיצ'י וקאטה (Koichi Wakata) - בהמראה בלדב מהנדסת טיסה: ארצות הברית סנדרה מגנוס - בנחיתה בלבד (2) המספר בסוגריים מסמן את הטיסות בחלל של כל אסטרונאוט, כולל משימה זו. מטרת המשימה הייתה להביא אל תחנת החלל הבינלאומית את קורה S6 ועליה מערך סולרי. בכך הושלמה בניית הקורה הראשית של התחנה. המועד המקורי לשיגור היה 6 בנובמבר 2008. מסיבות טכניות שונות השיגור נדחה מספר פעמים. בסופו של דבר השיגור בוצע ב-15 במרץ 2009 מכן שיגור 39A במרכז החלל קנדי ועבר ללא בעיות. ב-17 במרץ בוצע עגינה בתחנת החלל הבין-לאומית בה שהה צוות משלחת מס' 18 בפיקוד מייקל פינק. ב-18 במרץ החלו עבודות בהתקנת מערך S6. ב-19 במרץ בוצע פעילות חוץ רכבית ראשונה בה סוונסון וארנולד עבדו על התקנת S6. הפעילות נמשכה כ-6 שעות. למחרת בוצע פתיחת פאנל סולארי החדש והחלו עבודות בהכנסתו לניצול. בסיום הפעילות הספק שמיוצר בחלק אמריקאי של תחנת החלל גדל ל-120 קו"ט. ב-21 במרץ סוונסון ואקבה ביצוע פעילות חוץ רכבית במהלכה הוחלפו פאנלים סולארים בחלק P6 ועבודות תחזוקה נוספות. פעילות נמשכה כ-6.5 שעות. ב-23 במרץ ארנולד ואקבה ביצוע פעילות חוץ רכבית במהלכה בוצעו עבודות תחזוקה נוספות. פעילות נמשכה כ-6.5 שעות. ב-25 במרץ מעבורת החלל דיסקברי התנתקה מתחנת החלל. קואיצ'י וקאטה הצטרף למשלחת מס' 18 במקום סנדרה מגנוס שעזבה את תחנת החלל. הנחיתה בוצע ב-28 במרץ במסלול נחיתה מס' 15 במרכז החלל קנדי. ערך מורחב – פעילות חוץ רכבית משימות מעבורות החלל מדיה וקבצים בנושא STS-119 בוויקישיתוף STS-119, באתר "הידען" דף המידע הרשמי של משימת STS-119 באתר נאס"א תיאור המשימה סרטון על המשימה דיווח לעיתונות
אות גרונית

בעברית, אותיות גרוניות הן האותיות אהח"ע – ארבע האותיות המייצגות את העיצורים שמוצאם מן הגרון (בהבחנה מקבוצות העיצורים בומ"ף, גיכ"ק, דטלנ"ת, זסשר"ץ). יש המחשיבים גם את האות ר כגרונית, ומכאן גם אהחע"ר או הָאָח רֵ"עַ. לאותיות גרוניות כללי דקדוק מיוחדים: האותיות הגרוניות (אהח"ע) הן היחידות המנוקדת בחטף (במקום בשווא נע), אם כי יש מספר מקרים יוצאי־דופן לאות שאינה גרונית שנוקדה בתנ"ך בחטף. האותיות הגרוניות (אהחע"ר) אינן מקבלות דגש. בצורתה היסודית מנוקדת ה"א הידיעה בפתח ובעיצור שאחריה מופיע דגש. כאשר העיצור התוכף הוא אחד מן העיצורים א, ה, ח, ע, ר שאינם מקבלים דגש חזק, לא מופיע הדגש, ובמקום זאת משתנה במקרים מסוימים תנועת ה"א הידיעה: לפני האותיות: א', ר' - בקמץ (הָאִיש); לפני האות: ע' - בסגול, כאשר האות ע' מנוקדת בקמץ גדול ואינה מוטעמת (הֶעָרִים, הֶעָרוּץ), ואחרת בקמץ (הָעִיר, הָעָם, הָעָרְמָה - בדוגמה השנייה ע' מוטעמת, בדוגמה השלישית היא מנוקדת בקמץ קטן); לפני האות: ה' - בסגול, כאשר האות ה' מנוקדת בקמץ גדול ואינה מוטעמת (הֶהָרִים), ואחרת בפתח (הַהוּא); לפני האות: ח' - בסגול, כאשר האות ח' מנוקדת בקמץ גדול (הֶחָכָם, הֶחָם) או בחטף־קמץ (הֶחֳדָשִים), ואחרת בפתח (הַחוּט, הַחָכְמָה - קמץ קטן). מרבית דוברי העברית בימינו אינם מקפידים על הגייה גרונית של האותיות הגרוניות, כך שהאות עי"ן, למשל, נשמעת כמו האות אל"ף, וכך בשיר "אני רואה אותה בדרך לגימנסיה" מופיעות השורות "האם כבר מישהו ידע / את המלכה של האוגדה?", שבהן נחרזת האות עי"ן עם האות ה"א, חריזה שלא תתקיים בהגייה גרונית של עי"ן. החוקרים חלוקים בשאלה עד כמה הגו בעבר את האותיות הגרוניות. ממגילות מדבר יהודה ניכר שלא הבדילו בין אותיות גרוניות. בברייתא המופיעה בירושלמי ובבבלי נאמר: "אין מעבירין לפני התיבה לא חיפנין ולא בישנין ולא טיבעונין מפני שהן עושין היהין חיתין ועיינין אאין". בתלמוד הבבלי מופיעה אגדתא המייחסת אי ידיעת הגיית הגרוניות בסתם לתושבי הגליל. פרופ' פאול קאלה טען על סמך קטעי מקרא בגניזה שבהם לא נתנקדו האותיות הגרוניות, שבימי בעלי המסורה האותיות הגרוניות כלל לא נהגו ושניקוד האותיות הגרוניות על ידי בעלי המסורה הוא חידוש בהשפעת הערבית. לעומת זאת, טוען יחזקאל קוטשר, בין השאר על סמך השתמרות שמות מקומות בגליל עם אותיותיהם הגרוניות, שבימי הכיבוש הערבי של ארץ ישראל הגו תושבי הגליל את האותיות הגרוניות. קוטשר טוען שהיהודים שידעו לבטא את האותיות הגרוניות נמנעו מלעשות זאת בפני היוונים, כיוון שהדבר נחשב ל"לא תרבותי" וזו הסיבה לכך שבחלק מהמקורות נראה שלא הקפידו על שימוש בגרוניות. לטענתו, מגילות מדבר יהודה נכתבו על ידי יהודים שחיו באזור שבו הייתה השפעה נוכרית שבגללה הם איבדו את ההגייה של האותיות הגרוניות, והן אינן מייצגות את כלל הציבור בארץ ישראל. יחזקאל קוטשר, מגילות ים המלח ומחקר הניבים העבריים, הארץ, 25 באפריל 1952 תלמוד ירושלמי, מסכת ברכות, פרק ב', הלכה ד' תלמוד בבלי, מסכת עירובין, דף נ"ג, עמוד ב'
STS-126

STS-126, היא משימה בתוכנית מעבורות החלל של נאס"א, ששוגרה ב-15 בנובמבר 2008 (0:55 שעון UTC). המשימה נועדה להביא ציוד, אספקה, ואשת צוות החדשה לתחנת החלל הבינלאומית. מעבורת החלל אנדוור שוגרה ב-15 בנובמבר עם שבעה אסטרונאוטים, ועגנה בהצלחה בתחנת החלל לאחר יומיים. המעבורת נשארה עגונה בתחנת החלל במשך שהות של 11 יום, 16 שעות ו-46 דקות, ובמהלך המשימה בוצעו ארבע הליכות חלל. המעבורת התנתקה ב-28 בנובמבר ונחתה בבסיס חיל האוויר אדוארדס ב-30 בנובמבר, עקב מזג אוויר גרוע במרכז החלל קנדי. מפקד המשימה: ארצות הברית כריסטופר פרגוסון (Christopher Ferguson) טייס:ארצות הברית אריק בו (Eric A. Boe) מומחה משימה:ארצות הברית סטיבן בואן (Stephen G. Bowen) מומחית משימה:ארצות הברית היידימרי סטפנישין-פייפר מומחית משימה:ארצות הברית ג'ואן היגינבוטם (Joan Higginbotham) מומחה משימה:ארצות הברית שיין קימברו (R. Shane Kimbrough) מהנדסת טיסה:ארצות הברית סנדרה מגנוס - בהמראה בלבד מהנדס טיסה:ארצות הברית גרגורי שמיטוף (Gregory Chamitoff) בנחיתה בלבד נאס"א החליטו להגדיל, החל מ-2009, את צוות המדענים השוהים דרך קבע בתחנת החלל הבינלאומית משלושה אסטרונאוטים לשישה. החלטה זו חייבה ביצוע שינויים והתקנות מיוחדות בתחנת החלל. למשימה STS-126 שתי מטרות: חידוש האספקה לתחנת החלל, בעזרת מודול הלוגיסטיקה הרב תכליתי "לאונרדו" ותיקון מערכת ההינע של קולט השמש אלפא, כדי שזה יעקוב אחר תנועת השמש ויפיק אנרגיה הדרושה לתחנה. האסטרונאוטים התקינו בתחנה עוד חדרי שינה, שירותים ומתקן רחצה כחלק מהכנות לקליטת שוהים נוספים. כחלק ממטרה זו הביאה המעבורת מתקן טיהור שתן שהופך את השתן למים ראויים לשתייה ויחסוך הובלת מים מכדור הארץ לתחנה. ביום השמיני של המשימה, אחרי הניסוי הראשון שנועד לאפשר לקיחת המים המטוהרים לכדור הארץ לשם בדיקתם, התקלקל המתקן. חושדים שהתקלה נגרמה באחד מהמנועים או באחד הסנסורים. השיגור בוצע בהצלחה ב-14 בנובמבר 2009 וב--16 בנובמבר מעבורת החלל אנדוור עגנה בתחנת החלל הבין-לאומית בה שהה צוות משלחת מס' 18 לתחנת החלל הבין-לאומית בפיקוד מייקל פינק. ב-17 בנובמבר החלו עבודות בהעברת ציוד ממודול לוגיסטי "לאונרדו" לתחנת החלל. העבודות בוצעו בעזרת זרוע רובוטי קנדארם2. ב-18 בנובמבר, 20 בנובמבר ו-22 בנובמבר סטפנישין-פפייפר, קימברו ובוון ביצעו פעולות חוץ רכביות במשך כולל של כ-20 שעות. ב-26 בנובמבר הסתיימו עבודות בהעברת ציוד ממודול לוגיסטי והאו הוחזר לתא המטען של המעבורת. מעבורת החלל אנדוור התנתקה מתחנת החלל ב-28 בנובמבר. סנדרה מגנוס הצטרפה לצוות מס' 18 ובמקום גרגורי שמיתוף שעזב את תחנת החלל. עקב תנאי מזג האוויר נחיתה עברה מפלורידה לקליפורניה. מעבורת החלל נחתה במסלול נחיתה מס' 4 בבסיס חיל האוויר אדוארדס ב-30 בנובמבר. מסלול נחיתה זה היה קצר ב-910 מ' מסלול נחיתה רגיל ולכן נדרשו פעולות מיוחדות. הנחיתה עברה ללא בעיות. ערך מורחב – פעילות חוץ רכבית משימות מעבורות החלל מדיה וקבצים בנושא STS-126 בוויקישיתוף STS-126, באתר "הידען" דף המידע הרשמי של משימת STS-124 באתר נאס"א תיאור המשימה סרטון על המשימה דיווח לעיתונות STS-126 MCC Status Report #15, באתר נאס"א, 21 בנובמבר 2008
צאלח (פירושונים)

האם התכוונתם ל... צאלח – נביא ערבי קדום בדת האסלאם ברהם צאלח – פוליטיקאי כורדי-עיראקי טאריק צאלח – קולנוען שוודי יחיא צאלח – ראב"ד בצנעא סלימאן צאלח – מגדולי רבני תימן צאלח צאלח – מחכמי יהדות צנעא שלום צאלח – מהרוגי המלכות בעיראק אברהם צאלח (פירושונים) צלאח
The Horrors

The horrors (בעברית: הורורס ובתרגום חופשי "האימים" או "הזוועות") היא להקת רוק-אינדי-גראז' שהוקמה ב-2005 בסאות'אנד-און-סי, אנגליה. דה הורורוס קמה בסאות'אנד-און-סי, כאשר רייס (ספיידר) ווב גילה את אהבתו לתקליטים ולספינינג. ופגש בטיוליו ללונדון ולאזור סאות'אנד את פאריס בדוואן ואת טום (טומי) פורס, שכמוהו, האזינו למוזיקת הרוק של שנות ה-60, ב-2005 התגבשה הלהקה סביב השלושה יחד עם ג'ושוע הייוורד וג'וזף ספורג'ון. הם כינו את עצמם The Horrors. ההקלטות הראשונות היו שתי גרסאות כיסוי, מצד אחד The Witch של The Sonics, מצד שני Jack the Ripper של Screaming Lord Sutch, שהופיע מאוחר יותר באלבום הבכורה שלה. הלהקה זכתה לראשונה לתשומת לב בבריטניה בזכות יציאתו של הסינגל Sheena Is a Parasite. הווידאוקליפ שביים כריס קנינגהאם ובו השחקנית המומעדת לאוסקר, סמנתה מורטון, שיחקה בקליפ אישה שמניפה את ראשה קדימה ואחורה כל הזמן ויורקת תוך כדי. שידור הקליפ הופסק בשלב מאוחר יותר, עקב שימוש בהבזקים סטרובוסקופיים, שעלולים לעורר התקפים אפילפטיים ולא, כפי שדיווח בטעות ה-New Musical Express, הנושא המדמם. בתקופה זו צברה הלהקה פופולריות, גם בארצות הברית ויצאה לסיבוב ההופעות ה-NME Indie Rock יחד עם הלהקות Mumm-Ra, The View ו-The Automatic, מה שזיכה אותם בתשומת לב נוספת. לאחר צאת אלבום הבכורה Strange House, יצאה הלהקה לסיבוב הופעות עולמי. בתחילה רצו חברי הלהקה לעשות את חלק מסיבוב ההופעות העולמי בארצות הברית כמופע פתיחה ללהקת Black Rebel Motorcycle Club, שהתבטל, במקום זאת הם החלו בסיבוב הופעות בארצות הברית ביוני, ויותר מאוחר בפסטיבל גלסטונברי ובפסטיבלים שונים באירופה ובאוסטרליה. האלבום השני "Primary Colours" קצר את שבחי המבקרים ונטה לסגנון השוגייז. האלבום הופק על ידי הלהקה, קרייג סילבי, בארו ובמאי הקליפים כריס קנינגהם. ההקלטה התקיימה בבאת' במהלך קיץ 2008. השפעתו של בארו הביאה את השימוש במקלדות ובאלקטרוניקה. לאחר שעזבו את חברת Loog Records ב-2007, חתמה הלהקה בלייבל XL Recordings. מספר שירים מהאלבום החדש דלפו מספר שבועות לפני יציאת האלבום. Primary Colours יצא לאור רשמית ב-4 במאי 2009 וזכה לשבחי המבקרים, והגיע למקום ה-25 במצעד האלבומים הבריטי. הסינגל "Who Can Say" יצא לאור על ויניל 7 אינץ' שבוע לאחר מכן. Primary Colors היה מועמד לפרס מרקורי לשנת 2009. מאוחר יותר העניק מגזין ה NME לאלבום את המקום הראשון ב-50 האלבומים הטובים ביותר של 2009.לאחר שהובילו את פסטיבל האופסט של לונדון וערכו סיבוב הופועות עבור Primary colours.  2007:Strange House 2009: Primary Colours 2011: Skying 2014: Luminous 2017: V מדיה וקבצים בנושא The Horrors בוויקישיתוף אתר האינטרנט הרשמי של The Horrors (באנגלית) The Horrors, ברשת החברתית פייסבוק The Horrors, ברשת החברתית אקס (טוויטר) The Horrors, ברשת החברתית אינסטגרם The Horrors, סרטונים בערוץ היוטיוב The Horrors, באתר סאונדקלאוד (באנגלית) The Horrors, באתר Last.fm (באנגלית) The Horrors, באתר AllMusic (באנגלית) The Horrors, באתר MusicBrainz (באנגלית) The Horrors, באתר Discogs (באנגלית) The Horrors, באתר Songkick (באנגלית) The Horrors, באתר Genius The Horrors, באתר בילבורד (באנגלית) סרטונים בערוץ של The Horrors, באתר יוטיוב "The Horrors' Tom Furse Shares New Music". Clashmusic.com The Horrors - Sheena Is A Parasite Walk Alone: The Horrors Touring, side projects and a potential new direction... מאת רובין מאריי. 22 ביוני 2015 NME 50 Best Albums of 2009
לולאה (טופולוגיה)

במתמטיקה, לולאה או מסילה סגורה היא תמונה רציפה של קטע (מסילה) כך שהתמונות של קצוות הקטע מתלכדות (כלומר, היא עקומה סגורה). לולאה שהיא גם עקומה פשוטה נקראת גם עקום ז'ורדן, על שם התפקיד שיש לה במשפט העקום של ז'ורדן. ניתן למפות את מעגל היחידה לכל לולאה, אך הכיוון ההפוך (מיפוי לולאה למעגל היחידה) מתאפשר רק אם הלולאה פשוטה. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
גרגירן מגושם

גרגירן מגושם (שם מדעי: Choriaster granulatus) הוא מין יחיד בסוג גרגירן של כוכב-ים ממשפחת הגרגריניים. מין זה נפוץ בישראל במפרץ אילת ואינו מזיק לבני אדם. גרגירן מגושם הוא כוכב ים גדול בעל חמש זרועות קצרות ועבות. לזרועותיו מראה מעוגל שנראה ״שׁמנמן״ ומזכיר בובה ממולאת או ממתק מרשמלו. הגרגירן המגושם גדול יחסית לכוכבי ים אחרים ומגיע עד לרדיוס מרבי של כ-27 ס"מ. לרוב, צבעו ורוד חיוור עם גבשושיות חומות במרכזו, אך ישנם גם מופעים שלו בצבעים נוספים כגון אפור, צהוב ואפילו אדום. מין זה מתקיים בימים טרופיים רבים, בין היתר: מזרח אפריקה האזור האינדו-פסיפי שונית המחסום הגדולה ים סוף ונואטו פיג'י פפואה גינאה החדשה הגרגירן המגושם נמצא לרוב במים רדודים יחסית, מעומק 1.5 מטרים ועד לעומק של 53 מטרים, באזורים טרופיים בהם טמפרטורת המים נעה בין 24–29 מעלות צלזיוס. יכול להמצא בקבוצות או בבודדים בקרבת שוניות אלמוגים. הגרגירן המגושם הוא טורף, פיו ממוקם בתחתית הגוף שלו, בדומה לכוכבי ים אחרים. הטרף נכנס אל הגוף מחוץ לפיו של הכוכב, ע״י הוצאה של איברי העיכול החוצה מתוך בטנו. מזונו העיקרי כולל חסרי חוליות קטנים, אלמוגים ופגרים. מתוך הביצים בוקעים זחלים שהופכים לכוכבי ים צעירים עם חמש זרועות. כוכבי הים מתרבים הן ברבייה מינית והן ברבייה א-מינית. מדיה וקבצים בנושא גרגירן מגושם בוויקישיתוף גרגירן מגושם, באתר ITIS (באנגלית) גרגירן מגושם, באתר NCBI (באנגלית) גרגירן מגושם, באתר GBIF (באנגלית) גרגירן באתר רשות הטבע והגנים "Taxonomic". domainsoflife.yolasite.com. נבדק ב-2018-03-19. Antokhina, Tatiana I.; Britayev, Temir A. (2020). "Host recognition behaviour and its specificity in pontoniine shrimp Zenopontonia soror (Nobili, 1904) (Decapoda: Caridea: Palaemonidae) associated with shallow-water sea stars". Journal of Experimental Marine Biology and Ecology. 524: 151302. doi:10.1016/j.jembe.2019.151302. Marine Fish Picture Gallery – Granulated Seastar picture Choriaster granulatus, granular sea star "Choriaster granulatus, granular sea star". www.sealifebase.org (באנגלית). נבדק ב-2018-03-19.
זולטאן הורבאט (היסטוריון)

זולטאן הורבאט (בהונגרית: Horváth Zoltán;‏ 25 באוקטובר 1900, בודפשט – 15 בנובמבר 1967, בודפשט) היה עיתונאי, מתרגם, היסטוריון יהודי-הונגרי. זולטאן הורבאט נולד במשפחה יהודית כבנם של גזה הורבאט (1863-1925), מנכ"ל "כרוז החדשות הטלפוני" ושל פאולינה מורטון. (מטרתו של כרוז החדשות הטלפוני הייתה מתן שירות חדשות המהיר ביותר שניתן היה אז להעלות על הדעת, כך שניתן היה לשמוע חדשות בטלפון שנקראו לתוך מיקרופון בודד בו זמנית בכמה חלקים שונים של העיר בודפשט). ב-1916 הפך זולטאן הורבאט לחבר ב"איגוד הלאומי של הפקידים" וחבר במפלגה הסוציאל-דמוקרטית ההונגרית. בחודש דצמבר 1919 היגר לווינה והצטרף ל"קבוצה אור" (Világosság-csoport). הוא חזר להונגריה במהלך שנות ה-20, התחתן עם מרתה מולנר (אחרי גירושיהם מרתה שארקזי), בתם של הסופר פרנץ מולנר והעיתונאית מרגיט וסי (בתו של העיתונאי יוז'ף וסי), ב-21 במרץ 1926. בנם, אדם הורבאט, נולד ב-1930. מאוחר יותר התגרשו ומרתה הפכה לאשתו של הסופר היהודי-הונגרי ג'ורג' שארקזי שניספה לאחר מכן בשואה. זולטן הורבאט עבד אז כעיתונאי וכמתרגם (תרגם להונגרית את יצירותיהם של שטפן צווייג, קונרד פרדיננד מאייר, אריך קסטנר) ובמקביל הקדיש את זמנו לכתיבת יצירות היסטוריות. הוא היה העורך של סדרת הרומנים הקלאסיים של "הוצאת הספרים גריל" (Grill Könyvkiadó). בין השנים 1938–1941 התגורר בצרפת. הוא חזר לבודפשט ב-1942, שם היה כתב חיצוני (פרילנס) בעיתון נפסבה, כי בשל יהדותו אסור היה להעסיקו כשכיר, והצליח לשרוד את השואה, משנת 1945 עמד בראש מדור מדיניות החוץ של העיתון. אחרי מלחמת העולם השנייה הצטרף למנהיגות הלאומית של המפלגה הסוציאל-דמוקרטית, ונאם נאום אישום ותביעה פוליטי בשם המפלגה במשפט פושע המלחמה בלה אימרדי, שר האוצר הימני קיצוני ואנטישמי של ממשלת הונגריה שהוצא להורג לאחר מכן. מ-1947 עבד כעורך הראשי של העיתון "אור". ב-1948 מילא תפקיד חשוב באיחוד שתי מפלגות הפועלים ונבחר לחבר ההנהלה המרכזית של ה-MDP בקונגרס המאחד. עד מהרה מונה לעורך הראשי של נפסבה. הוא נעצר באשמות מפוברקות ב-1949 ונשלח לכלא, ממנו שוחרר בקיץ 1956. לאחר מכן הפך שוב לעורך הראשי של נפסבה עד פרישתו ב-1 בנובמבר 1956. לאחר מכן עסק רק בהיסטוריוגרפיה. לקסיקון לתולדות העולם (עם ג'רג' פראגי 1942) מלינקולן ועד רוזוולט. כיצד הפכה ארצות הברית למעצמה עולמית (תרגום עבודתו של מקס זילברשמידט עם בלה רייצר, 1943) איך נבחן העם ההונגרי? (1945) המדיניות של המפלגה הסוציאל-דמוקרטית (1946) תחילת המאה ה-20 ההונגרית. תולדות הדור השני של הרפורמות 1896–1914 (1961, גם בגרמנית); לאסלו טלקי, 1810–1861 (ביוגרפיה 1964) ספרות והיסטוריה (1968) לקסיקון ביוגרפי הונגרי "Halotti bejegyzése a Budapest V. ker. polgári halotti akv. 210/1925. folyószáma alatt". "Házasságkötési bejegyzésük a Budapest VII. ker. polgári házassági akv. 32/1895. folyószáma alatt". Budapest V. ker. állami házassági akv. 175/1926. folyószám.
צבי הירש בן עזריאל

רבי צבי הירש בן עזריאל (נפטר בכ"ב באייר ה'תצ"ג, 1733) היה פוסק הלכה יהודי-פולני, ומחבר הספרים בית לחם יהודא ועטרת צבי על השולחן ערוך. הוא היה רבה החמישי של קהילת אוליקה, לאחר אחיו ר' יעקב, ולאחר מכן ראש בית דין בלובלין. מסיבה לא ברורה עזב את תפקידו בלובלין ועבר לוילנה, ולכן כונה 'רבי צבי הירש בן עזריאל מווילנה'. היה חתנו של הרב משה פרנקפורטר. בשבתו בווילנה היה בקשרים קרובים עם רבנים מקומיים חשובים בהם נכדו של הט"ז הרב יואל בעל ה'מגיני זהב' והרב הגאון ר' מנחם מענדל אב”ד דק“ק קראטשין, בעל עטרת זקנים. רבי צבי חיבר ספרים יסודיים שצוטטו רבות בספרות ההלכתית: 'בית לחם יהודא' (או 'בית לחם יהודה' בחלק מן הדפוסים. הספר נושא את הסכמתו של הרב אלעזר רוקח) על שולחן ערוך יורה דעה, שנקרא על שמו של הפרנס שהיה תומך בו כלכלית בשבתו בווילנה, ר' יהודה ליב אפרים סג"ל מזיצנהיים, שנדפס לראשונה בתצ"ט, ואת הספר 'עטרת צבי' על שולחן ערוך חושן משפט, שנדפס בתפ"ב. אנציקלופדיה לתולדות חכמי ארץ-ישראל, עמוד מב עטרת צבי - בית לחם יהודא - צבי הירש בהמפורסם... ר' עזריאל מווילנא (page 1 of 248), באתר www.hebrewbooks.org בית לחם יהודא - צבי הירש בן עזריאל, מוילנה (page 1 of 390), באתר www.hebrewbooks.org אוצר הרבנים, ערך 17180 מנהגי בית אליק - אליק וחכמיה, עמוד 758 והלאה קריה נאמנה: קורות עדת ישראל בעיר וילנא / שמואל יוסף פין - פרויקט בן־יהודה, מספר 43, באתר benyehuda.org רפאל הלפרין, אטלס עץ חיים, חלק ז עמוד 146 הרב יחיאל דוב ולר, ספר עטרת צבי ובית לחם יהודה להרב צבי הירש מווילנא, זכור לאברהם, שנת תשנ"ג, עמודים קלח - קנב ספר עטרת צבי : ... ביאור ... על שלחן ערוך חושן משפט, היינו הסמ"ע והש"ך וט"ז ... / אשר חיבר ... מוהר"ר צבי הירש ... אבד"ק אליק .. | צבי הירש בן עזריאל, מווילנה | הספרייה הלאומית, באתר www.nli.org.il ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פרנסיס נגאנו

פרנסיס נגאנו (בצרפתית: Francis Ngannou; נולד ב-5 בספטמבר 1986) הוא לוחם אמנויות לחימה משולבות ומתאגרף צרפתי-קמרוני. אלוף לשעבר של ה-UFC בקטגוריית משקל כבד. בדצמבר 2022 דורג במקום הרביעי מבין הלוחמים ללא קשר לקטגוריית המשקל (דירוג הפאונד לפאונד). נאמר שלנאגנו יש את חבטת האגרוף החזקה ביותר בהיסטוריה של הלחימה עם אגרוף של 1.3 טון. לפרנסיס נגאנו יש ניצחונות על לוחמים מפורסמים כמו: קיין ולסקז, סטיפה מיוצ'יץ', ג'וניור דוס סנטוס, אליסטר אוברים, סיריל גאן, קרטיס בליידס ועוד. בינואר 2023 החליט לא לחדש חוזה בUFC והתואר שלו כאלוף העולם הפך לחופשי, מאוחר יותר בשנה זאת חתם בארגון הPFL שם הוא מיועד לקיים קרב קרוסאובר באיגרוף עם אלוף העולם במשקל כבד באיגרוף טייסון פיורי .[1]. מדיה וקבצים בנושא פרנסיס נגאנו בוויקישיתוף פרנסיס נגאנו, ברשת החברתית אקס (טוויטר) פרנסיס נגאנו, ברשת החברתית אינסטגרם פרנסיס נגאנו, באתר BoxRec פרנסיס נגאנו, באתר אליפות הלחימה האולטימטיבית (UFC) פרנסיס נגאנו, באתר שרדוג פרנסיס נגאנו, באתר טאפולוגי https://www.sportskeeda.com/mma/news-watch-when-francis-ngannou-created-world-record-hardest-punch ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.